alexandrainst/scandi-wiki huggingface dataset:
Seyran Ismayilkhanov

Seyran Ismayilkhanov (på aserbajdsjansk stavet İsmayılxanov, kjent under artistnavnet Seyran; født 22. mai 1980 i Baku, Aserbajdsjan og bosatt i Köln) er en aserbajdsjansk vokalist og låtskriver. Ismayilkhanov har tidligere deltatt i Intervision Song Contest og i Tyrkvisjonens sangkonkurranse.

Karriere 
I 2000 flyttet Ismayilkhanov fra Aserbajdsjan til Moskva i Russland og i 2002 startet han sin musikkutdannelse ved Gnesin-instituttet. Senere samme år ga han ut sin første singel «Uletau». I 2005 flyttet Ismayilkhanov til Köln i Tyskland. 

I 2008 representerte Seyran Ismayilkhanov Aserbajdsjan i Intervision Song Contest i Sotsji, hvor han oppnådde en åttendeplass som samlet resultat. I 2011 vant han den internasjonale Golden Melody-festivalen på Kypros med melodien «Ganadsız mələklər», og i 2012 ble han nummer to i den internasjonale Suncane Scale-festivalen i Montenegro med melodien «Let the Sunshine». Ismayilkhanov representerte Tyskland i Tyrkvisjonens sangkonkurranse i 2020 med melodien «Odun».

I 2011 og 2013 deltok Seyran Ismayilkhanov i de aserbajdsjanske kvalifiseringsrundene før den nasjonale finalen for å velge landets bidrag til Eurovision Song Contest. I 2015 deltok han i den sveitsiske forhåndskvalifiseringen med melodien «Keine Angst», og i 2019 deltok han i talentshowet The Voice of Germany. Ismayilkhanov arrangerte konsertene Spirit of Caucasus i 2018, og i 2020 ga han ut musikkalbumet med samme navn.

Diskografi 
 2020: Spirit of Caucasus
 2016: Masum an
 2015: Nur die Liebe zählt
 2012: Kanatsız melekler

Referanser

Eksterne lenker 
    

Personer fra Baku
Aserbajdsjanske sangere
Aserbajdsjanske pianister
Deltakere i Tyrkvisjonens sangkonkurranse
Fødsler i 1980
Kfar Yehoshua

Kfar Yehoshua (hebraisk כְּפַר יְהוֹשֻׁעַ, betyr Josvalandsbyen) er en moshav nord i Israel. Den ligger mellom Ir HaKarmel og Nasaret og tilhører  Jezreeldalen regionale kommune. I 2006 hadde  den et folketall på 732.

Moshaven ble grunnlagt i 1927 og oppkalt etter Yehoshua Hankin, som var ansvarlig for de fleste store oppkjøpene av landområde for World Zionist Organization i det osmanske Palestina. Han bodde i en jernbanestasjon langs Jezreeldalen-banen som ble lagt ned midt på 1900-tallet.

Bildegalleri 

Bosetninger etablert i 1927
Bosetninger i Israel
Norddistriktet
Frank Bill

Frank Bill er en forfatter fra USA. To av hans bøker er blitt oversatt til norsk av Knut Ofstad og gitt ut på Aschehoug.

Frank Bill har bodd i Indiana hele sitt liv og begynte å skrive sine første seriøse tekster mens han jobbet på en malingfabrikk i Louisville.

Han ble inspirert til å begynne å skrive etter å ha sett filmen Fight Club basert på Chuck Palahniuks roman ved samme tittel og som han leste etter å ha sett filmen. Han har fortalt at det tok ham  fem, seks år å produsere noe han selv mente var bra. Frank Bill er en hardkokt forfatter og debuten Forbrytelser i Southern Indiana inneholder historier om hvor grusomme mennesker kan være mot hverandre, både i ord og handling.
Hans stil blir preget av stram dialog.

Bibliografi
The Savage : A Novel (Ikke oversatt til norsk, 2017 )
Donnybrook [norsk utgave i 2014]
Forbrytelser i Southern Indiana (2012 - novellesamling; originaltittel: Crimes in Southern Indiana (2011)

Referanser 

 Forfattere fra USA
Fjelkenbakken

Fjelkenbakken var navnet på tre hoppbakker som på slutten av 1800-tallet ble laget til om vintrene i sørskråningane på gården Skaugums grunn ved husmannsplassen Øvre Fjelken i Asker kommune. Disse hoppbakkene kan regnes som en av de stedene hvor hoppsporten i Norge ble til og fikk et stort publikum.

Hoppbakkene lå i et område nedenfor hovedbygningen på gården Skaugum (som nå er bolig for kronprinsparet) og mot vår tids Kirkeveien på strekningen mellom kryssene med Semsveien og Vakåsveien. Den største av de tre hoppbakkene het Storfjelken, med tilløp helt oppe ved gamle Skaugum, og ble sett på som en av de bratteste og vanskeligste bakkene i Oslo-området. 

Skiløperen og skisportspioneren Laurentius Urdahl, som i 1889 tok initiativ til å danne Asker Skiklubb og var formann i klubben i årene 1890-93, han bodde på Øvre Fjelken. Han fikk til et klubbmesterskap i hopp i Storfjelken i 1891. I dette mesterskapet var det en egen klasse for kvinner, vunnet av Hanna Aars. Prins Carl fra Sverige (som Norge var i union med), sto for utdeling av premier han selv hadde satt opp; prinsen hadde blitt æresmedlem i Asker Skiklubb i 1890. Flere enn tusen tilskuere skal ha vært til stede på dette rennet. Under klubbrennet året etter, tok tredve hoppere del i konkurransen, og et par tusen skal ha sett på.

I 1893 fikk Urdahl lagt landsrennet for menn til Fjelkenbakken for første gang. Det første landsrennet i Norge for kvinner, og trolig også det første skirennet i hele verdenfor  vinner, ble arrangert i Fjelkenbakken i 1896. Men i denne første tiden «låma» kvinnene bare, det vil si at de sto ned hoppbakken utenom hoppet. Selv med de små hopplegdene det var tale om i de dagene, kan en lett skjønne at kvinnene gjorde best i å «låme» når en ser hvilke klær de hadde på seg når de gikk på ski, slik som vi ser på kunstmaleren Gustav Wentzel (1859-1928) i et maleri av skirenn i Fjelkenbakken.

Kilder 
 Borgen, Per Otto. 2006.  Asker og Bærum leksikon, side 38 om Asker Skiklubb. Drammen: Forlaget for by- og bygdehistorie. ISBN 82-91649-10-3
 Kulturminneåret 2009 i Asker, kulturminnekalender utarbeide av folk fra Asker og Bærum Historielag, Asker Turlag og Asker velforbund, med støtte fra Asker museum og Asker kommune.

Sport i Asker
Sport på 1800-tallet
Hoppbakker i Norge
Askers historie
Rødliste for husflidsteknikker

Rødliste for husflidsteknikker, oftest bare kalt Rødlista, er en landsomfattende dugnad for å gi liv og vern til gamle norske husflids- og håndverksteknikker, gjennom dokumentasjon og videreføring av kunnskap og ferdigheter. Rødlista har lånt navn fra naturvernfeltet, der Norsk rødliste for arter er oversikter over plante- og dyrearter som på en eller annen måte er truet av utryddelse.

Rødlista er et prosjekt i Norges Husflidslags regi. Målet er å bygge opp en kunnskapsbank for husflids- og håndverksteknikker som står i fare for å bli glemt, enten fordi produksjonen er blitt industrialisert;  fordi utviklingen har ført til andre fremgangsmåter og materialer – eller fordi endring i levekår og leveveier gjør at det ikke lenger er behov for gjenstandene og produktene.

Husflid og håndverk er del av vår immaterielle kulturarv. Stortinget ratifiserte i 2006 UNESCO-konvensjonen om vern av den immaterielle kulturarven. Denne konvensjonen fokuserer ikke på de ferdige objektene, men på erfaringene, kunnskapen og prosessene som fører frem til resultatet.

Etter at Stortinget hadde ratifisert UNESCO-konvensjonen, ble Norsk håndverksinstitutt opprettet for å støtte små og verneverdige håndverk. Dette gjelder yrkesrettede håndverk.

For tradisjonelle håndverk som ikke er et yrke, finnes det ikke tilsvarende støtteordninger.

Norges Husflidslag ble i 2014 akkreditert av UNESCO som en Ikke-statlig organisasjon (NGO, Non-Governmental Organisation), for å arbeide med konvensjonen. Rødliste-dugnaden er del av dette arbeidet.

For å ta vare på kunnskapen innenfor tradisjonshåndverk som ikke omfattes av ordningen for «små og verneverdige fag», har Norges husflidslag henvendt seg til alle lokale husflidslag, og oppfordret dem til å finne en teknikk eller fremstillingsmåte, gjerne spesiell for lagets område, og delta i oppbyggingen av en kunnskapsbank gjennom rødliste-dugnaden. Første trinn i arbeidet, etter at laget har valgt én eller flere teknikker å arbeide med, er å dokumentere teknikken gjennom tekst, bilder, filmer eller modeller. Deretter må kunnskap og ferdigheter bringes videre til nye generasjoner, gjennom kurs og demonstrasjoner.

I tillegg ønsker Norges Husflidslag gjennom dugnaden å få kjennskap til – og ta vare på – lokale ord og begreper for de ulike fremgangsmåtene og gjenstandene.

I og med at Rødlista ikke er en fullstendig, systematisk oppbygd liste husflidslagene kan velge fra, kan det finnes teknikker som ikke er dekket, mens andre teknikker er valgt av flere lag. 
Ikke alle husflidslagene har valgt rent lokale teknikker, enkelte husflidslag har valgt å konsentrere seg om flere teknikker, og noen få har valgt håndverk som også omfattes av ordningen for små og verneverdige håndverksfag (eksempel: tønnebøkring).  


Oversikt over teknikker og husflidslag

Referanser

Kilder

Eksterne lenker 
 Norges Husflidslags nettsted for Rødlista

Husflid
Håndverk
Flugten fra livet

Flugten fra livet (dansk: ) er en dansk fantasyfilm fra 1920 i regi av Holger-Madsen.<ref name="df">[http://www.dfi.dk/faktaomfilm/film/da/16010.aspx?id=16010 Har jeg Ret til at tage mit eget Liv?] i DFIs filmdatabase</ref> Manuset ble skrevet av Holger-Madsen og Valdemar Andersen. Norske Alf Blütecher gestalter rollen som Poul Berg.

 Handling 
En ung sekretær fristes av lettjente penger. Han involverer seg i en lyssky økonomisk transaksjon som går veldig dårlig. Når mannen blir truet av avsløring og vanære, begår han selvmord. Ikke bare tvinger det kona og ungene ut i fattigdom, det dømmer også datteren til å ende opp som prostituert og sønnen til å havne på skafottet som en kriminell. Mannens udødelige sjel vil bli dømt til evig pine og leve i en annen dimensjon. Han våkner opp og oppdager at alt bare var en drøm. Regissøren selv spiller den kloke professoren som gjentatte ganger advarer mot de grusomme konsekvensene av selvmord. Rollefiguren blir eksplisitt betegnet som en teosof. Skildringen av stedet hvor den overjordiske pinen foregår - med vridende skikkelser, innlinnet i flaksende, likkledeaktige slør - er antageligvis inspirert av den teosofiske doktrinen. Filmens svar på den danske originaltittelens spørsmål om en har rett til å ta sitt eget liv, er et rungende nei.

 Rolleliste 
Holger-Madsen - Teosofen, professor Arildt
Alf Blütecher - Poul Berg
Lilli Beck - Ketty, Bergs hustru
Knud Schrøder - Arthur, Bergs sønn
Gudrun Bruun Stephensen - Dolly, Bergs datter
Elisabeth Jacobsen - Lise, Bergs datter
Frederik Jacobsen - Direktør Steiner
Aage Hertel - Børsmegler Hugo Steiner
Carl Worm - Ingeniør Bent Langwill
Clara Schønfeld - Barnepike hos Bergs
Axel Boesen
Moritz Bielawski
Carl Lauritzen
Birger von Cotta-Schønberg

 I Norge 
Filmen ble forbudt av den norske sensuren med begrunnelsen «Usund og nærvespændende»''.

Referanser 

Danske stumfilmer
Danske fantasyfilmer
Danske skrekkfilmer
Danske dramafilmer
Filmer fra 1920
Danske filmer med norske skuespillere
Sautrāntika

Sautrāntika var en av de tidlige buddhistiske skolene. Den skilte seg ut fra Sarvāstivāda, som igjen skilte seg ut fra Sthavira nikāya. Deres navn betyr ordrett de som stoler på sutraene, og indikerer deres avvisning av Abhidharma-tekstene som oppstod i de andre tidlige buddhistiske skolene fra det 3. århundre f.Kr.

Referanser

Sarvāstivāda
Fijis provinser

Provins (fijiansk: yasana) er det nest høyeste nivået i den politiske inndelingen av Fiji. Landet er delt inn i fire divisjoner, som igjen er delt inn i fjorten provinser. Den autonome øya Rotuma (46 km², 2 002 innbyggere) er avhengig område, og står utenfor dette systemet av divisjoner og provinser. 

Hver provins er styrt av et provinsråd bestående av høyt utdannede og fremstående fijianere. Lederen for rådet går under tittelen Roko Tui.

Referanser
Bisnovat R-4

Bisnovat ( Molniya) R-4 (NATO-kallenavn: AA-5 'Ash') var et tidlig  russisk langdistanse luft-til-luft-missil. Det ble primært brukt som eneste våpen i jagerfly av typen Tupolev Tu-128, brukt til å avskjære fiendtlige fly. Det var tilpasset dets RP-S Smerch ('Tornado') radar.

Historie
Utviklingen av R-4 begynte i 1959, opprinnelig benevnt  K-80 eller R-80 ble det tatt i bruk rundt 1963 ombord i Tu-128. I likhet med  andre sovjetiske våpen brukte den både semi-aktiv radar  (R-4R) og infra-rød i (R-4T) versjoner. Standard sovjet-prosedyre var å fyre av begge våpnene i par for å øke sjansen for treff.

I 1973 ble våpenet modernisert til  R-4MR (SARH) / MT (IR) standard, med lavere minimumshøyde for målet, (0.5–1 km), og forbedret  søkeevne, tilsvarende den oppgraderte  RP-SM Smerch-M radar. R-4 var i begrenset bruk frem til 1990, og tatt ut av bruk, samtidig med Tu-128.

Spesifikasjoner (R-4T / R-4R) 
 Lengde: (R-4T) 5.2 m; (R-4R) 5.45 m 
 Vingespenn: 1300 mm
 Diameter: 310 mm 
 Tjenestesektoren : (R-4T) 480 kg ; (R-4R) 492.5 kg 
 Hastighet:  Mach 1.6
 Rekkevidde: (R-4T) 2–15 km ; (R-4R) 2–25 km
 Styring: (R-4T) Infrarød stråling; (R-4R) semi-active radar 
 Stridshode:  53 kg høyekdplosivt

Litteratur

Eksterne lenker  
 К-80, Р-4 - beskrivelse(på russisk) med bilder

Luft-til-luft-missiler
Hviterussland under Kortbane-EM i svømming 2015

Hviterussland deltok under Kortbane-EM i svømming 2015 i Netanya i Israel fra 2. til 6. desember 2015.


Medaljevinnere

Resultater 
Kvinner

Referanser

Nasjoner under Kortbane-EM i svømming 2015
Hviterussland under Kortbane-EM i svømming
Sport i Belarus i 2015
Nordisk Atlantsamarbeide

Nordisk Atlantsamarbeide (NORA) er en grenseregional komité under Nordisk ministerråds regionalpolitiske samarbeidsprogram som fungerer som et mellomstatlig samarbeide. Den nordiske forankring og den prosjektorienterte arbeidsform gir NORA et godt grunnlag for å iverksette transnasjonalt samarbeide baseret på nordiske målsettinger og verdier.

NORA finansieres av Nordisk ministerråd, supplert med et nasjonalt- bidrag fra samarbeidets fire deltagere Færøyene, Grønland, Island og Norge. NORAs komité, som består av tre medlemmer fra hvert av de fire deltagerland, fastlegger den overordnede linje for NORAs arbeide i en flerårig strategi. NORAs hovedsekretariat ligger i Tórshavn på Færøyene. I de øvrige land bemanner fire kontaktpersoner sekretariaterne i Island, Grønland, Syd- og Vestnorge samt Nordnorge.

NORA skal bidra til å styrke samarbeidet i regionen for å gjøre Nordatlanten til en kraftfull nordisk region, kjendetegnet ved en sterk, bærekraftig økonomisk utvikling. Det skjer bl.a. ved å styrke samarbeidet mellom forretningsvirksomheter og forsknings- og utviklingsorganisasjoner på tvers av landegrensene.

Målseting 
 å skape politiske og faglige arenaer, hvor nordatlantiske problemstillinger drøftes og strategier og felles initiativer utvikles
 å formidle og iverksettssette projektsamarbeide
 å virke for utvikling i overensstemmelse med nordiske prinsipper for bærekraftig utvikling 
 å utvikle NORA til en attraktiv platform for nordisk samarbeide med nabolandene

Nordisk samarbeid
Malta under Kortbane-EM i svømming 2015

Malta deltok i Kortbane-EM i svømming 2015 i Netanya i Israel fra 2. til 6. desember 2015.

Resultater 
Kvinner

Referanser

Nasjoner under Kortbane-EM i svømming 2015
Malta under Kortbane-EM i svømming
2010-årene på Malta
Jamala

Susana Dzjamaladinova (krimtatarsk: Susana Camaladinova; ukrainsk: Сусана Алімівна Джамаладінова; russisk: Суса́нна Алимовна Джамалади́нова, født 27. august 1983) er en ukrainsk sanger. Hun er best kjent under artistnavnet Jamala (krimtatarsk: Camala; ukrainsk og russisk: Джамала; norsk transkripsjon: Dzjamala). Hun vant Eurovision Song Contest 2016 i Stockholm med sangen «1944». Sangen henspiller på året hvor  tatarer ble tvangsdeportert fra Krim av Stalin og sendt til de de sovjetiske republikkene i Sentral-Asia.

Eurovision Song Contest 
Jamala vant den ukrainske finalen vinteren 2016 og representerte Ukraina i Eurovision Song Contest 2016. Hun deltok i den andre semifinalen torsdag 12. mai som nummer 14, etter Danmark og før Norge. I semifinalen kom Jamala på andreplass, bak Australias Dami Im med «Sound of Silence», og Ukraina kvalifiserte seg dermed til finalen lørdag 14. mai. 

I finalen deltok Jamala som nummer 21 av 26, etter Latvia og før Malta. Etter at juryavstemningen var over, lå Jamala som nummer to, bak Australia. I telefonavstemningen ble hun også nummer to, men hun fikk langt flere poeng enn Australia og gikk dermed forbi. Russland som fikk flest telefonstemmer, klarte ikke å innhente Ukrainas forsprang fra juryavstemningen. Hun vant Eurovision Song Contest 2016 med 534 poeng og slo dermed poengrekorden til Alexander Rybak fra 2009 på grunn av det nye poengsystemet.

Referanser

Eksterne lenker 
 
 
 
 
 Video: Jamala «1944», youtube.com

 

Ukrainsk kultur
Deltakere i Eurovision Song Contest 2016
Vinnere av Eurovision Song Contest
Fødsler i 1983
Rikon im Tösstal

Rikon im Tösstal er en landsby som ligger i kommunen Zell i kantonen Zürich i Sveits.

Byen hadde et folketall på 1 364 i 2008.

Zürich (kanton)
Ngok Loden Sherab

Ngok Loden Sherab or Ngok Lotsawa Loden Sherab (tibetansk: རྔོག་ལོ་ཙཱ་བ་བློ་ལྡན་ཤེས་རབ,  Wylie:  rNgog lo tsa ba Blo ldan shes rab, født 1059, død 1109) var en viktig skikkelse i overføringen av buddhismen til Tibet. Han var en av de mest kjente oversetterne og er tradisjonelt kjent som en av de ti pillarer i tibetansk buddhisme,(ka chen bcu). Han var også kjent som Matiprajna .

Han spilte en nøkkelrolle i utbredelsen av Dharmakirtis ideer i Tibet. Blant hans litterære verker kan nevnes en kommentar til Dharmakirtis verk konstatering av gyldig kognisjon Pramāṇaviniścaya. Verket innledet en ny fase i Tibet av fortolkningen av Dharmakīrtis verk.

Han er også kjent for å ha forfattet kommentarer til alle fem av Maitreyas bøker, deriblant de eldste tibetanske eksegeser til Abhisamayālaṃkāra:

 Mngon rtogs rgyan gyi don bsdus pa (en oppsummering)
 Shes rab kyi pha rol tu phyin pa'i man ngag mngon par rtogs pa'i rgyan gi tik chung (en liten kommentar)
 Yum brgyad stong pa'i 'grel pa'i don bsdus (en kommentar til Prajñāpāramitāsūtraen i 8 000 vers, og muligens en underkommentar til Haribhadras korte kommentar

Hans biografi ble skrevet av hans elev Gro lung pa, og er bevart i sjeldne blokktrykk og i et manuskript i det nasjonale biblioteket i Bhutan.

Referanser

Litteratur
Dram Dul: Jig rten mig gcig blo ldan shes rab kyi rnam thar. Biography of Blo ldan shes rab. The Unique Eye of the World by Gro luṅ pa Blo gros byuṅ gnas. The Xylograph Compared with a Bhutanese Manuscript, Arbeitskreis für Tibetische und Buddhistische Studien, Universität Wien 2004. 
 Kazuo Kano: rNgog blo ldan shes rab's Topical Outline of the Ratnagotravibhāga discovered at Khara Khoto., Orna Almogi (ed.), Contributions to Tibetan Literature, Halle: IITBS, 2008.

Eksterne lenker
 RNgog lo tsa ba Blo ldan shes rab's Biography, Austrian Academy of Science

Abhisamayalamkara
Buddhisme i Tibet
Tibetanske buddhistmunker
Oversettere
Herman Løvenskiold (amtmann)

Herman Løvenskiold (født 24. januar 1783 i Porsgrund, død 24. november 1825 i Montpellier) var en dansk-norsk kancellideputert og amtmann. 

Han var sønn av kammerherre Severin Løvenskiold til Fossum og Bolvig og Benedicta Henrikka Aall (1756–1813). I 1800 ble han dimittert privat til Universitetet hvoretter han gjorde tjeneste som offiser ved landeværnet. I 1803 ble han juridisk kandidat, 1804 auskultant i Rentekammeret. Heretter studerte han de følgende år i Göttingen, Holland, Frankrike og England. 

I 1808 ble han medlem av Kommissionen for Norges providering, i 1809 var han konstituert amtmann i Vejle Amt, fra 1811–15 bekledde han stillingen som amtmann i Hobæk Amt, som han senere måtte oppgi på grunn av sykdom. Etter noen tid ble han på ny utnevnt til amtmann, denne gang over Svendborg Amt. I 1822 ble han  deputert i Danske Kancelli og samme år ekstraordinær assessor i Højesteret. Han døde under en rekonvalesensreise i Montpellier den 24. november 1825. 

I 1804 var han blitt utnevnt til kammerjunker og i 1812 til kammerherre og Ridder av Dannebrog. Den 8. oktober 1813 ektet han Sophie Hedevig baronesse Adeler til Adelersborg (1795–1859), en datter av geheimekonferensråd og baron Frederik Adeler. De fikk datteren Berthe Henriette Frederikke Løvenskiold (1814–1875). 

Løvenskiold og hans hustru er begravet i Fårevejle kirke på Sjælland.

Referanser 

Slekten Løvenskiold
Dannebrogordenen
Fødsler i 1783
Dødsfall i 1825
Norske kammerherrer
Norske amtmenn
Danske amtmenn
Patrul Rinpoche

Patrul Rinpoche (Wylie: dpal sprul rin po che, født 1808 i Dzachukha, østlige Tibet, død 1887) var en prominent skikkelse og forfatter innenfor skolen Nyingma i tibetansk buddhisme.

Patrul Rinpoche forfattet en rekke bøker. Flere av dem er oversatt til engelsk.

Referanser 

Nyingma
Forfattere
Tibetanske buddhistmunker
Abhisamayalamkara
Olaf Dahl

Olaf Dahl (født 1974) er en norsk styrkeløfter og tidligere strongman.

Hans personlige styrekløftrekorder i konkurranse er 390 kg i knebøy, 270 kg i benkpress, 367.5 kg i markløft og 1010 kg sammenlagt.

Meritter

NM i styrkeløft 
 2012: 3.-plass (klasse +120 kg)
 2010: 1.-plass (klasse +125 kg)
 2009: 1.-plass (klasse +125 kg)
 2008: 1.-plass (klasse +125 kg)
 2007: 1.-plass (klasse +125 kg)
 2006: 2.-plass (klasse +125 kg)
 2005: 2.-plass (klasse +125 kg)
 2004: 2.-plass (klasse +125 kg)
 2001: 3.-plass (klasse -125 kg)
 2000: 2.-plass (klasse +125 kg)
 1999: 2.-plass (klasse -125 kg)

Norges sterkeste mann 
 2005: 2.-plass
 2004: 3.-plass
 2002: 2.-plass
 2000: 3.-plass

Referanser 

Norske styrkeløftere
Fødsler i 1974
Geir Sommerseth

Geir Sommerseth (født 19. mai 1961 i Moss, Østfold) er en norsk styrkeløfter og friidrettsutøver.

Sommerseth startet med styrkeløft tidlig på 1990-tallet i Moss Styrkeidrettsklubb, og i 1990 og 1991 vant han henholdsvis bronse- og sølvmedalje under NM i styrkeløft. I 1992 ble han dømt og midlertidig utestengt for dopingmisbruk.

Senere har Sommerseth deltatt internasjonalt i både EM og VM i styrkeløft, og nasjonalt vant han NM-gull fem år på rad i perioden 1996-2000. Hans personlige rekorder i konkurranse er 355 kg i knebøy, 212,5 kg i benkpress, 345 kg i markløft og 902,5 kg sammenlagt.

Nasjonale resultater og meritter i styrkeløft

NM i styrkeløft

Internasjonale resultater og meritter i styrkeløft http://en.allpowerlifting.com/lifters/NOR/Sommerseth-Geir-4080/

Nordisk mesterskap i styrkeløft

EM i styrkeløft

VM i styrkeløft

Referanser 

Norske styrkeløftere
Dopingsaker i styrkeløft
Fødsler i 1961
Radioåret 1930

Radioåret 1930 er en oversikt over hendelser, radioprogram, fødte og avdøde personer med tilknytning til radio i 1930.

Hendelser
 30. oktober: Moldovisk radio starter med kringkastinger til deler av Bessarabia fra Tiraspol.

Fødsler

Referanser
Sivert Bragstad (ordfører Sandvollan)

Sivert Bragstad (født 24. august 1895, død 1. juni 1966) var gårdbruker på Bragstad i Inderøy kommune og ordfører i Sandvollan kommune fra 1932 til 1934. Han representerte Bondepartiet, og var sønnesønn av Sivert Bragstad som var ordfører i Inderøy 1862-63.

Han gikk på Sund folkehøgskole både 1912–13 og 1914–15. Senere gikk han på Mære landbruksskole i 1922, men måtte avbryte skolegangen for å ta over gården da faren Elisæus Bragstad døde. Ved siden av gårdsdriften var han styreformann for Hustad meieri, styremedlem i Inderøy Sparebank, herredsstyremedlem fra 1926 og aktiv som dommer ved husdyrutstillinger. Han var også engasjert i husdyravl. 

Som sønnesønn av Sivert Bragstad hadde han flere kjente onkler og andre slektninger. Mora Berntine Tørrisdatter Koa var søster av Røras ordfører Johan Koa, og Sivert overtok gården Koa etter den ugifte onkelen.

Referanser 

Ordførere i Sandvollan
Sp-ordførere i Nord-Trøndelag
Personer fra Inderøy kommune
Fødsler i 1895
Dødsfall i 1966
Reidar Steen

Reidar Steen (født 25. juli 1944 i Trondheim, Sør-Trøndelag) er en av tidenes mestvinnende norske styrkeløftere. Blant annet vant han 16 NM-gull på rad i perioden 1970-1985, og i 1980 ble han også europamester.

Under styrkeløft-NM i Brumunddal 5. april 1987 avla Steen positiv dopingprøve, som viste bruk av anabole steroider. Domsutvalget i Norges Idrettsforbund suspenderte og diskvalifiserte Steen fra organisert idrett for en to-årsperiode, frem til 11. juni 1989. Han har ikke deltatt i større styrkeløftkonkurranser siden dopingdommen.

Nasjonale resultater og meritter i styrkeløft

NM i styrkeløft 

Norgesmesterskap i regi av Norges Styrkeløftforbund:

Norgesmesterskap i regi av Norges Kroppsbyggerforbund:

Veteran-NM i styrkeløft

Lag-NM i styrkeløft

Internasjonale resultater og meritter i styrkeløft

EM i styrkeløft

VM i styrkeløft

Resultater og meritter i vektløfting

Referanser 

Norske styrkeløftere
Dopingsaker i styrkeløft
Fødsler i 1944